Rezumatul Studiului 9 - Biserica şi educaţia

1. **Să vedem cum vede Isus.**
	* Isus vede oamenii din jurul nostru ca oameni care au nevoie şi ne invită să le îndeplinim nevoia.
	* Biserica a fost binecuvântată cu mari adevăruri doctrinare care ne ajută să înţelegem mai bine voia şi promisiunile lui Dumnezeu. Cu toate acestea, aceste cunoştinţe, de la sine, nu ne determină să îi tratăm pe alţii cu amabilitate şi fără prejudecăţi.
	* A vedea cum vede Isus înseamnă să îndepărtăm privirea de la noi înşine şi să privim la Cruce. Prin această prismă, putem întrezări valoarea pe care fiecare om o are în ochii lui Dumnezeu (Filipeni 2: 3-4).
2. **Să trăim cum ne-a învăţat Isus.**
	* Trăim într-o lume întunecată de păcat, ruină morală şi întuneric spiritual. Misiunea bisericii este de a aduce speranţă în toate colţurile lumii.
	* Cum trebuie să fim noi, membrii trupului lui Hristos, pentru a reflecta bunătatea lui Dumnezeu faţă de alţii astfel încât această lumină să fie eficientă (vezi Matei 5:3-12)?
3. **Să slujim cum ne-a arătat Isus**
	* Misiunea lui Isus (prezentată în Luca 4:18-19) a constat în îngrijirea celor săraci, în ajutorarea celor cu inima zdrobită, în vindecarea bolnavilor şi în eliberarea celor robiţi de păcat.
	* Urmând exemplul său, suntem chemaţi să ne iubim unii pe alţii. Şi nu numai asta, ci şi să ne iubim semenii, îngrijindu-i şi suplinindu-le - în măsura posibilităţilor noastre - nevoile fizice şi spirituale.
	* În calitate de ucenici ai Învăţătorului, trebuie să arătăm continuu aceeaşi empatie faţă de ceilalţi pe care a arătat-o El, lucrând mereu pentru mântuirea sufletelor.
4. **Să căutăm adevărul care este în Isus.**
	* Dumnezeu a pus în umanitate o curiozitate înnăscută şi o dorinţă nestăvilită de a învăţa continuu. „Ochiul nu se mai satură privind şi urechea nu oboseşte auzind” (Ecl. 1:8; 3:11).
	* Căutăm răspunsuri care să răspundă la cele mai importante întrebări ale noastre.
	* Ce sursă mai bună de informaţii pentru a găsi răspunsul adevărat la aceste întrebări decât Cel care S-a declarat Adevărul absolut?” (Ioan 14:6).
	* Educaţia creştină include conducerea oamenilor către adevăr prin căutarea răspunsurilor în Biblie, cartea care conţine adevărul pe care ni l-a transmis Isus.
5. **Să-L împărtăşim pe Isus.**
	* Primii creştini s-au întâlnit în grupuri mici, distribuite în casele unor credincioşi.
	* În aceste grupuri mici şi-au împărtăşit credinţa, au crescut în adevăr şi au trăit Evanghelia. Desigur, erau grupuri deschise care doreau să împărtăşească adevărul cu toţi cei care erau dispuşi să-l primească.
	* Raţiunea de a fi a fiecărei biserici, mari sau mici, este împărtăşirea lui Isus. În acest fel, fiecare biserică este un centru educaţional unde se învăţa şi care învăţa despre Isus.